Idzenadžima
Idzenadžima (jap. 伊是名島 = Izena-jima) – Japonijos sala Rytų Kinijos jūroje. Ji priklauso Riūkiū saloms Okinavos prefektūroje. Salos skersmuo 5 km, plotas 15,44 km². 2008 m. sausio 31 d. saloje gyveno 1 764 žmonės, beveik tolygiai pasiskirstę 5 kaimuose: Idzena, Nakada, Šomi, Učihana ir Džičaku (dar vadinamas Serikiaku). Salą supa koraliniai rifai, mėlyna jūra ir baltas smėlis. Idzenos kaime gimė Šio dinastijos, kuri valdė Riūkiū karalystę įkūrėjas Šō Šišō (1402–1439 m.) ir Antrosios Šio dinastijos įkūrėjas Šō En (1415–1476 m.). Saloje aptinkami Agari Umai ir jūros dievybių sveikinimo ritualai. Idzenadžimoje gimė iliustratorius Naka Bokunen dirbęs su Banana Jošimoto.